Case ID: 1116567
Sentence 40: Orta əmək haqqı aşağıdakı dövlət vəzifələrinin və ya ictimai vəzifələrin iş vaxtı yerinə yetirildiyi hallarda saxlanılır: 1) seçki hüququ həyata keçirildikdə; 2) deputatlar xalq deputatları Sovetlərinin sessiyalarında iştirak etdikdə; qanunvericiliklə müəyyən edilmiş hallarda isə həm də digər deputat vəzifələrini yerinə yetirdikdə; 3) dövlət, həmkarlar ittifaqı təşkilatlarının və digər ictimai təşkilatların çağırdıqları qurultaylarda, plenumlarda, konfranslarda nümayəndə sifəti ilə iştirak etdikdə; 4) şahid, zərər çəkimiş şəxs, ekspert, mütəxəssis, tərcüməçi, hal şahidi sifəti ilə təhqiqat, ibtidai istintaq orqanlarına, prokurorun yanına və məhkəməyə çağırıldıqda, habelə xalq iclasçısı, ictimai ittihamçı və ictimai müdafiəçi, ictimai təşkilatların və əmək kollektivlərinin nümayəndəsi sifəti ilə məhkəmə iclaslarında iştirak etdikdə; 5) xalq deputatları Sovetlərinin icraiyyə komitələri yanında pensiya təyin edən komissiyaların və həkim-əmək ekspert komissiyalarının (HƏEK) həmkarlar ittifaqı təşkilatları tərəfindən ayrılmış üzvləri sifəti ilə həmin komissiyaların işində iştirak etdikdə; 6) əmək stajı haqqında ifadə vermək üçün şahid sifəti ilə pensiya təyin edən komissiyaya çağırıldıqda;7) könüllü yanğınsöndürən drujinaların üzvləri yanğının və ya qəzanın ləğv olunmasında iştirak etdikdə; 8) digər dövlət vəzifələrini və ya ictimai vəzifələri yerinə yetirdikdə Azərbaycan Respublikasının qanunvericiliyində nəzərdə tutulmuş hallarda Azərbaycan Respublikası Əmək Məcəlləsinin 2.1-ci maddəsinə əsasənAzərbaycan Respublikasının Əmək Məcəlləsi işçilərlə işəgötürənlər arasında yaranan əmək münasibətlərini, habelə onlarla müvafiq dövlət hakimiyyəti orqanları, hüquqi şəxslər arasında həmin münasibətlərdən törəyən digər hüquq münasibətlərini tənzim edir.